Varpos stimuliavimas krūtimis

Varpos stimuliavimas krūtimis (lot. coitus intermammarius) – lytinis aktas, įprastai atliekamas įžanginių glamonių metu, kuomet vyro varpa yra lytiškai dirginama moters krūtimis arba atvirkščiai.Comfort, Alex (1972). The Joy of Sex [Sekso džiaugsmas] (anglų kalba). Simon and Schuster. 67–176 psl. ISBN 9780743477741. Šis aktas atliekamas įspraudžiant vyro varpą tarp moters krūtų, kurios yra pakartotinai judinamos į viršų ir į apačią siekiant lytiškai sujaudinti savo partnerį. Neretai tai yra alternatyva varpos stimuliavimui ranka. Kamasutra šį būdą vadina narvasadata.„Narvasadata.“ 15min. Nuoroda tikrinta 2022-10-27.„Narvasadata: seksas tarp krūtų (N-18).“ TV3. Originalas archyvuotas 2011-03-30. Nuoroda tikrinta 2022-10-27.

 Praktika 

Šio lytinio akto metu vyras įprastai pasilenkia ar apžergia moters pilvą arba krūtinę, siekdamas pozicionuoti savo varpą erekcijos būsenoje ties tarpkrūčio vaga. Tuomet penis yra suspaudžiamas moters krūtimis, jog akto metu būtų trintis. Tam, kad stimuliavimas būtų sklandesnis neretai pasitelkiamas lubrikantas, masturbacijos kremas arba seilės, kuriomis ištrinama tarpkrūčio vaga arba pati varpa. Kitais atvejais partneriai gali susikeisti vietomis arba moteris atsiklaupti prieš stovintį vyrą. Įmanomas ir stimuliavimo krūtimis derinimas su oraliniu seksu arba fingeringu.

Varpos stimuliavimas krūtimis labiausiai tinkamas moterims, pasižyminčioms didesnėmis krūtimis. Vis dėlto mažesnės krūtys yra jautresnės nei didelės.Levin, Roy J. (2006). The breast/nipple/areola complex and human sexuality [Krūties/spenelio/areolės kompleksas ir žmogaus seksualumas] (21 tomas, 2 leidimas) (anglų kalba). Sexual & Relationship Therapy. 237–249 psl. doi:10.1080/14681990600674674.  Įprastai moterys akto metu nepatiria tiesioginės lytinės stimuliacijos, apart erotinės stimuliacijos, kurią sukelia partnerio orgazmas. Tačiau, pasak Alekso Komforto (Alex Comfort), moterims su jautriomis krūtimis toks varpos dirginimas gali baigtis orgazmu.Anand, Margo (1999). The Art of Sexual Ecstasy [Seksualinės ekstazės menas] (anglų kalba). Thorsons. p. 309. ISBN 9780722539118.

Kadangi varpos stimuliavimas krūtimis yra nepenetracinio pobūdžio, tikimybė susirgti lytiškai plintančiomis ligomis, tokiomis kaip ŽIV ir panašiomis infekcijomis, kurioms būtinas tiesioginis kontaktas tarp gleivinės ir prejakuliato arba spermos, yra kur kas menkesnė.Kelly, Jeffrey A. (1995). Advances in HIV/AIDS education and prevention [ŽIV/AIDS švietimo ir prevencijos pažanga] (anglų kalba). Family Relations 44 (4): 345–352 psl. ISSN 01976664. JSTOR 584989. Tyrimas dėl prezervatyvų naudojimo įpročių Naujojoje Zelandijoje parodė, kad sekso darbuotojos šį aktą atlieka klientams, kurie norėtų vaginalinio sekso, bet atsisako naudoti kontraceptines priemones.Woods, 1996, in Davis, pages 125–127

Nors ši lytinė praktika kartais laikoma nukrypimu,Clifford, Allen (1962). A Textbook of Psychosexual Disorders [Psichoseksualinių sutrikimų vadovas] (anglų kalba). Oxford University Press. 200 psl. jos vaizdavimas dažnai yra apibūdinamas kaip pornografinis ar erotinis.O'Barr, W. M. (2011). Sex and Advertising [Seksas ir reklamavimas] (anglų kalba). Advertising & Society Review 12 (2): 2 psl. doi:10.1353/asr.2011.0019. Zigmundo Froido manymu, toks seksualinis interesas laikytinas normaliu, jeigu jį praktikuojantys asmenys neatmeta kitų seksualinio kontakto formų.Freud, Sigmund. Standard Edition of the Complete Works of Sigmund Freud [Standartinis Zigmundo Froido pilnų darbų leidimas] (anglų kalba). Psychoanalytic Electronic Publishing.

 Šaltiniai 

Kategorija:Lytiniai santykiai